Di radjagh n yewt n uyezzim yuggi ad
iggenfa, am wussan n buhbel inu ineghden di tisedjya n zmann yeccuren s umarret
yarezgen, ussan yessrawen s tghennant nsen di yesder umuzzar s taqsuhi nnes i
yuggin ad tsala, ict n tuddimt n idammen dja tudum d zeg ict n tafekka (corps)
tessummet tisi n taxxamt inu.. Tuddimin u gha war yedji unfarar?!!...
Manis nec?.. Oini zeg ijj n wakud itnedraf
di tisuyar n gha war yedji tefraz deg udmawen, twarigh t am tebquqin xef tefray
n waman yarewyen, am ca n icarfa yeqqim icetv zi ca n uparpad n yejghulen, umi
yusus ighes sadu usvarwet n izenzaren n ca n tarja d Tabitaggurt**.
Tuddimin tmudjughent xef marra reqcuo n
texxamt, ggint am waccaren n tissist (araignée).
Taxxamt targha s wezgher, min day s itucrur
s tidi, mghar arrimet nni oad tnessis s idammen am ca n tagherwast (sacrifice)
tnezvwadv s tikma (douleur) n taghrusvi.
- Manis d tusa arrimet a, d min teona radj
nnes?!..
D wa d aseqsi iggigh i ixf inu, ma d ttidet
min twarigh deg uxxam inu; nigh d ca n turja zi turjatin inu yemxumblen, dja
oemmars ma ggigh ccum n ca di turjatin inu, maca rexxu day sent ccum n
waressvudv?!...
Smuqlegh di tiysit yuylen di rectu, twaligh
tiggwdi trabao am isardan xef tefraz n wudem inu, ggigh am ca n ijj yettu ixf
nnes di radjagh n yefran n arrimet nnes… nigh am ca n tiri tennufser zeg unecref
n radj nnes; swingmegh iked iman inu; min onigh nec?!!...
Ksigh d adlis ad day s gharegh; maca
ssentigh tarrigh d marra min ccigh!...
Iskilen n tira nnes msarwasen di tuddimin d
itnessisin zi arrimet nni, d cwayt idwel udlis nni ura d netta d tikma tessur
marra s tezwegh n idammen.
Innedv zzay i wakud deg ijj n uraq war das d
tteonigh, d ca n ixarrisven temhizwaren di twangimt inu kessin ayi ghar ragwaj n
izumal nsen.
Tesligh i ca n ighuyyan traghan day i:
- Mani ghar affegh azyen n tarja inu, huma
ad zzay s mmudvegh azyen nnidven?..
Deg ammas n tarja n ighuyyan, deg ijj n
umadval imsarwas di tnaxt n raxart (affres de la mort) yesneddun deg umettin,
yurmen s ruruf n tebridin, hima ad nawedv s isvuraf nnegh ghar ughlul (eternité)
n tilin (présence); di taggant (la forêt) n iman nnegh itwacarfen day negh.
Min day i yejjin tvbeptegh d netta t d
arrimet nni yuggin ad tejjiwen s idammen zzay s d itudumen, tacigh axmi taxxamt
inu am ict n tgharrabut teggur ad tawyent tiseffay n ayel, mani arekwsent
tijdvidvin n waman ixf nsent; ttvawnt xnunsent s wafriwen nsent di tezwegh n
tnedwin n idammen!!..
Ttucrur tirmect inu s tidi, ucigh iked
tarjijat tesneddu deg ixsan inu; am usegmi nni war yessinen min iffaren di
txabyin n imal nnes!..
Wdvigh xef ucar n tmurt, war ssinegh azedjif
zeg idvaren inu, ittvef day i wannay i day i sweddaren, am wenni yarezzun deg
ixf nnes xef ixf nnes di tallest n tmeddit war t yuffi.
D cwayt axmmi d twarigh azenzar n tfawat
awarni tburjet n texxamt inu, d yewt n uwessar ismuqqul di ca n qqundoat
tmudvent di traccwin n ixemrawen nsent!..
Ighuyyan ssa d ssa, axmi n ca n temgharin
nnuryent di lwacun nsent, ccatent ayejdur, trunt imettvawen ssuren s tikma
(douleur) n uxeyyeq.
Jar ca n tayyut tedla s icudvadv nnes
timitar n rxezart inu; axmi djigh ffudegh deg ammas n tnezruft (sahara) di
issezghel yejdi s tmessi n tfuyt, d mani uzghent marra taryiwin zeg waman nsent.
Ma zemmaregh ad affegh ca n tutlayt zi ghar
ssiwlegh iked raxart inu; i tacigh tudes ayi d, am radas ttegg arrimet nni ghar
i di texxamt inu?!.
Mmurdgh ghar s, tedwel am ca n ddarb n
tuqqarqect… tesligh deg ugensu nnes ca n tililt (chorale) n uxeyyeq, d ca n
ifassen war ssinegh manis d swizvdven carfenn ayi iles xef wawal, arrin ayi am
ugnaw di zumment tghuyyitin.
Mghar nec iyedjan iked arrimet tessur iked
idammen!!...
S radas n ict n tarja tbedd deg iman inu; d
ragwaj n ict n tidet tghum s tallest n tmedditin, day i itgewwaden ghar usezgher
n wehray n tisar nnes…
War zemmaregh ad swinegmegh deg ixf inu ad
beddegh d amaynu n tlalit inu sadu ijj n ujenna, ad tacigh ura d nnec ddaregh am
marra iwdan, rexxu djfegh i ridaret inu, nnufesregh zi tarezzutin xef unaruz
inu, d yekkin timewwa n marra timura nni!..
I twarat nnidven tesligh i ca n ighuyyan
shenhinen deg ugensu inu:
- Mani ghar affegh azyen n tarja inu, huma
ad zzay s mmudvegh azyen nnidven?..
* D amyaru d AKURDI.
**Tabitaggurt: awal a yus d zeg usemqar n
umussnawi ameqqran Bitaggurt; i itwassnen deg iyyar n tafelsuft (Philosophie)
tamedlant. (Yarnu t umsuqqel, Ajouté par le traducteur).
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn twi_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn taq_Latn mlt_Latn taq_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn scn_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mlt_Latn taq_Latn kab_Latn kab_Latn kab_Latn kab_Latn